Document ID: 32008R0723

ΚΑΝΟΝΙΣΜΌΣ (ΕΚ) αριθ. 723/2008 ΤΗΣ ΕΠΙΤΡΟΠΉΣ
της 25ης Ιουλίου 2008
για την καταχώριση ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Afuega'l Pitu (ΠΟΠ), Mazapán de Toledo (ΠΓΕ), Agneau de Lozère (ΠΓΕ), Oignon doux des Cévennes (ΠΟΠ), Butelo de Vinhais ή Bucho de Vinhais ή Chouriço de Ossos de Vinhais (ΠΓΕ), Chouriça Doce de Vinhais (ΠΓΕ)]
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 2 πρώτο εδάφιο και κατ’ εφαρμογή του άρθρου 17 παράγραφος 2 του κανονισμού (ΕΚ) αριθ. 510/2006, οι αιτήσεις καταχώρισης των ονομασιών «Afuega'l Pitu» και «Mazapán de Toledo», τις οποίες κατέθεσε η Ισπανία, οι αιτήσεις καταχώρισης των ονομασιών «Agneau de Lozère» και «Oignon doux des Cévennes», τις οποίες κατέθεσε η Γαλλία, και οι αιτήσεις καταχώρισης των ονομασιών «Butelo de Vinhais» ή «Bucho de Vinhais» ή «Chouriço de Ossos de Vinhais» και «Chouriça Doce de Vinhais», τις οποίες κατέθεσε η Πορτογαλία, έχουν δημοσιευθεί στην Επίσημη Εφημερίδα της Ευρωπαϊκής Ένωσης (2).
(2)
Δεδομένου ότι δεν έχει κοινοποιηθεί στην Επιτροπή δήλωση ένστασης βάσει του άρθρου 7 του κανονισμού (ΕΚ) αριθ. 510/2006, οι ονομασίες αυτές πρέπει να καταχωρισθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταχωρίζονται οι ονομασίες που αναφέρονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 2008.

Labels: 3
17
6